જેના પગલે દાનાભાઈની પત્ની રૂડીબેને ગામના સરપંચના સહારે રાજ્ય સરકાર સમક્ષ આ અંગે રજૂઆત કરી હતી. પાકિસ્તાન જેલમાં સબડતા પતિ દાનાને તાકીદે મુક્તિ મળે તે માટે કરેલી રજૂઆતના આધારે રાજ્ય સરકારે પાડોશી દેશ સાથે વાતચીત કરી આ માછીમારની મુક્તિ શક્ય બની હતી. આ ઉપરાંત સૂત્રાપાડાના કણજોતર ગામે રહેતા અન્ય એક માછીમાર રામા માનસીભાઈ ગોહેલને પણ પાકિસ્તાન સરકારે જેલ મુક્ત કર્યા હતા. આ બન્ને સાગરખેડૂ શુક્રવારે વાઘા બોર્ડરે આવી પહોંચશે ત્યાંથી ભારત સરકાર દ્વારા આ બન્ને સાગરખેડૂને તેના માદરે વતન પહોંચાડવાની વ્યવસ્થા કરાશે. જેથી સંભવત રવિવારે આ બન્ને સાગરખેડૂનું પરિવારજનો સાથે મિલન થશે.